Suresh 115 Views Aswin
అశ్విన్‌ క్రికెట్‌ అకాడెమీ?
దుబాయి: భారత ఆఫ్‌ స్పిన్నర్‌ రవిచంద్రన్‌ అశ్విన్‌ క్రికెట్‌ అకాడమీని దుబాయిలో ఏర్పాటు చేసే ఆలోచనలో ఉన్నాడా, అంటే అవుననే సమాధానాలు వినిపిస్తున్నాయి. ఇప్పటికే చెన్నైలో జెన్‌ నెక్ట్స్‌ క్రికెట్‌ అకాడమీ అండ్‌ కింగ్స్‌ పేరుతో అశ్విన్‌ ఒక శిక్షణ కేంద్రాన్ని నడుపుతున్నాడు. ఇందులో కొత్త తరహా టెక్నాల జీని వినియోగించి యువ స్పిన్నర్లకి శిక్షణ ఇస్తున్నారు. దీనికి బ్రాంచ్‌ రూపంలో దుబా§్‌ులో ఒక అకాడమీని ఏర్పాటు చేయా లని అశ్విణ్‌ భావిస్తున్నట్లు తెలుస్తోంది. శ్రీలంకతో ముగిసిన మూ డు టెస్టుల సిరీస్‌లో అశ్విన్‌ 18 వికెట్లతో సత్తాచాటాడు. అయితే, వన్డే, టీ20 సిరీస్‌ నుంచి అతనికి సెలెక్టర్లు విశ్రాంతి నివ్వడంతో అశ్విన్‌ ఈ అకాడమీ పనులను పూర్తిచేసే పనిలో పడ్డాడట. కొద్దిరోజుల్లోనే ఇంగ్లాండ్‌లో జరుగుతున్న కౌంటీలు ఆడేం దుకు ఈ స్పిన్నర్‌ వెళ్లాలనుకుంటున్న విషయం తెలిసిందే. బిసిసిఐ నుంచి ఇప్పటికే అనుమతి కూడా లభించింది. అప్పటి లోపే ఈ అకాడమీ పనులు పూర్తి చేయాలని అశ్విన్‌ భావిస్తున్నాడట. కౌంటీల్లో వర్సెస్టర్‌షైర్‌ జట్టు కోసం సంతకం చేసిన అశ్విన్‌ దాదాపు నెలరోజుల పాటు అక్కడే మ్యాచ్‌లు ఆడనున్నాడు.